Visa Electron

thumb
Visa Electron oli maksukortti, jota Visa kehitti 1980-luvulta aina vuoteen 2024 saakka. Visa Electron erosi tavallisista Visa-luottokorteista siten, että siihen ei liitynyt luotto-ominaisuutta, vaan katevaraus tehtiin aina pankkitililtä. Näin ollen korttiin liittyvällä tilillä oli aina oltava katetta käytettävissä maksutapahtuman yhteydessä ja käytettävissä olevia varoja ei voinut ylittää. Verkkoon liittämättömät maksupäätteet eivät tukeneet Visa Electronia, koska ne eivät voineet varmistaa tilin saldon riittävyyttä maksutapahtuman summaan verraten, maksutapahtuman yhteydessä.

Visa Electronilla maksettaessa saattoi aiheuttaa hämmennystä se, että osa maksupäätteistä tunnisti kortin luottokortiksi ja osa pankkikortiksi.

Suomessa Visa Electronin oli mahdollista saada jokainen 18 vuotta täyttänyt, mutta pankit saattoivat asettaa myös muita ehtoja kortin myöntämiselle. 10–17-vuotiaille kortti myönnettiin vanhempien suostumuksella.Nordea Electron , Nordea.fi, viitattu 15.7.2016OP-Visa Electron, OP.fi, viitattu 15.7.2016

Visa lopetti Electron korttien tuen vuonna 2024 ja se korvataan Visa Basic -kortilla.
Lähteet

Luokka:Maksukortit
Luokka:Seulonnan keskeiset artikkelit